รายงานการประชุมสภาองค์การบริหารส่วนตำบลประทาย

สมัยสามัญ สมัยที่ ๓ ครั้งที่ ๒ ประจำปี ๒๕๖๒

วันอังคารที่ ๑๓ สิงหาคม ๒๕๖๒

 ณ ห้องประชุมสภาองค์การบริหารส่วนตำบลประทาย

...........................................

ผู้ประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นายพุฒ ภูคำศักดิ์ | ส.อบต.หมู่ ๙ | พุฒ ภูคำศักดิ์ |  |
| ๒. | นายอุดม เบียดนอก | ส.อบต.หมู่ ๙ | อุดม เบียดนอก |  |
| ๓. | นายบุญช่วย ลุ่มนอก | ส.อบต.หมู่ ๑๖ | บุญช่วย ลุ่มนอก |  |
| ๔. | นางสงบ แก้วคูนอก | ส.อบต.หมู่ ๘ | สงบ แก้วคูนอก |  |
| ๕. | นางเนี้ยม ประสิทธิ์สุวรรณ | ส.อบต.หมู่ ๘ | เนี้ยม ประสิทธิ์สุวรรณ |  |
| ๖. | นายมนตรี ชัยลิ้นฟ้า | ส.อบต.หมู่ ๑๒ | มนตรี ชัยลิ้นฟ้า |  |
| ๗. | นายธีรภัทร์ คำสิงห์นอก | ส.อบต.หมู่ ๖ | ธีรภัทร์ คำสิงห์นอก |  |
| ๘. | นายธนาคม สียางนอก | ประธานสภาฯ | ธนาคม สียางนอก |  |
| ๙. | นายศักดิ์ดา มีกรอบทอง | ส.อบต.หมู่ ๕ | ศักดิ์ดา มีกรอบทอง |  |
| ๑๐. | นายไพรัตน์ เสริมนอก | ส.อบต.หมู่ ๕ | ไพรัตน์ เสริมนอก |  |
| ๑๑. | นายภมรทัศน์ นิติโสภณทัศน์ | ส.อบต.หมู่ ๑๔ | ภมรทัศน์ นิติโสภณทัศน์ |  |
| ๑๒. | นายบุญพงษ์ ฝาไธสง | ส.อบต.หมู่ ๔ | บุญพงษ์ ฝาไธสง |  |
| ๑๓. | นายพิชิต สมน้อย | ส.อบต.หมู่ ๑๐ | พิชิต สมน้อย |  |
| ๑๔. | นางสมจิต พังไธสง | ส.อบต.หมู่ ๓ | สมจิต พังไธสง |  |
| ๑๕. | นายสมบูรณ์ ทางไธสง | ส.อบต.หมู่ ๓ | สมบูรณ์ ทางไธสง |  |
| ๑๖. | นายธวัชชัย นาหนองขาม | ส.อบต.หมู่ ๑๑ | ธวัชชัย นาหนองขาม |  |
| ๑๗. | นายสุวรรณ มะปะโท | ส.อบต.หมู่ ๑๑ | สุวรรณ มะปะโท |  |
| ๑๘. | นายทองใบ ศิริมนตรี | ส.อบต.หมู่ ๑๒ | ทองใบ ศิริมนตรี |  |
| ๑๙. | น.ส.ศรีเสาวลักษณ์ เย็นวัฒนา | เลขานุการสภาฯ | ศรีเสาวลักษณ์ เย็นวัฒนา |  |
| ๒๐. | นายเลา สุทธรัตน์ | ส.อบตหมู่ ๔ | เลา สุทธรัตน์ |  |
| ๒๑. | นายอนุรักษ์ นาหนองขาม | ส.อบต.หมู่ ๑๐ | อนุรักษ์ นาหนองขาม |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางฐิติรัตน์ เรืองกิจวัฒน์ | นายก อบต. | ฐิติรัตน์ เรืองกิจวัฒน์ |  |
| ๒. | นายบุญช่วย พลศรี | รองนายก อบต. | บุญช่วย พลศรี |  |
| ๓. | นายชาญ ฮุยสุสดี | เลขานุการนายก | ชาญ ฮุยสุสดี |  |
| ๔. | นางมะลิ ด้วงตะกั่ว | ผู้ใหญ่บ้านบ้านนางิ้ว | มะลิ ด้วงตะกั่ว |  |
| ๕. | นางเพียร ปุราสะเก | ผู้ใหญ่บ้านบ้านถนนโพธิ์ | เพียร ปุราสะเก |  |

ผู้ขาดประชุม

|  |  |  |  |
| --- | --- | --- | --- |
| ลำดับ | ชื่อ-สกุล | ตำแหน่ง | หมายเหตุ |
| ๑. | นางสุดาวัน พลดงนอก | รองประธานสภา | ลา |
| ๒. | นายปิยะ สวัสดิ์พรไพบูลย์  | ส.อบต.หมู่ ๑๔ | ลา |

ที่ประชุมพร้อมประธานเปิดการประชุมเวลา ๙.๐๐ น.

ระเบียบวาระที่ ๑ ประธานแจ้งที่ประชุมทราบ

 ๑. องค์การบริหารส่วนตำบลประทายได้จัดกิจกรรมปลูกต้นไม้เนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อวันศุกร์ที่ ๙ สิงหาคม ๒๕๖๒ ณ ถนนหน้าที่ทำการองค์การบริหารส่วนตำบลประทาย

ระเบียบวาระที่ ๒ รับรองรายงานการประชุมครั้งที่ผ่านมา

ที่ประชุม มีมติเป็นเอกฉันท์รับรองรายงานการประชุมครั้งที่ผ่านมา

ระเบียบวาระที่ ๓ เรื่องเสนอเพื่อพิจารณา

 ๓.๑ ร่างข้อบัญญัติงบประมาณรายจ่ายประจำปีงบประมาณ ๒๕๖๓

 ขั้นแปรญัตติ

ประธานสภาฯ ตามที่คณะผู้บริหารได้เสนอร่างข้อบัญญัติงบประมาณรายจ่ายประจำปีงบประมาณ ๒๕๖๓ ต่อสภาองค์การบริหารส่วนตำบลประทาย เมื่อวันที่ ๑ สิงหาคม ๒๕๖๒ และได้กำหนดยื่นแปรญัตติระหว่างวันที่ ๑ สิหาคม ๒๕๖๒ ตั้งแต่เวลา ๑๔.๐๐ น.เป็นต้นไปจนถึงวันที่ ๕ สิงหาคม ๒๕๖๒ เวลา ๑๖.๓๐ น. ซึ่งในระหว่างวันดังกล่าวไม่มีผู้ยื่นแปรญัตติ ในวันที่ ๗ สิงหาคม ๒๕๖๒ คณะกรรมการแปรญัตติได้ยื่นเสนอรายงานการแปรญัตติต่อสภาองค์การบริหารส่วนตำบลประทาย การพิจารณาร่างข้อบัญญัติในขั้นแปรญัตติไม่มีผู้แปร ผมจึงขอพิจารณาในขั้นต่อไป

 ขั้นเห็นชอบ

ประธานสภาฯ จากร่างข้อบัญญัติงบประมาณรายจ่ายประจำปีงบประมาณ ๒๕๖๓ ที่สภาองค์การบริหารส่วนตำบลประทายแห่งนี้ได้รับหลักการ และผ่านวาระการแปรญัตติ บัดนี้เป็นขั้นตอนขอความเห็นชอบต่อสภาองค์การบริหารส่วนตำบลประทายเพื่อจะได้เสนอต่อท่านนายอำเภอเพื่อพิจารณาอนุมัติร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ ข้อ ๒๕

 ลำดับนี้ผมขอมติที่ประชุมสภาองค์การบริหารส่วนตำบลประทายพิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓

มติที่ประชุม ที่ประชุมมีมติเป็นเอกฉันท์เห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓

 ๓.๒ ขอโอนงบประมาณตั้งจ่ายรายการใหม่

 อาศัยอำนาจตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. ๒๕๔๑ หมวด ๔ ข้อ ๒๗ การโอนงบประมาณรายจ่ายในหมวดครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจของสภาท้องถิ่น โดยตั้งจ่ายดังนี้

1. โครงการขุดลอกสระนางิ้ว หมู่ที่ ๙ บ้านนางิ้ว กว้างเฉลี่ย ๓๐ เมตร ยาวเฉลี่ย ๕๐ เมตร ลึกเฉลี่ย ๒ เมตร ปริมาณดินขุดไม่น้อยกว่า ๓,๐๐๐ ลูกบาศก์เมตร เป็นเงิน ๑๐๒,๗๐๐ บาท โดยขอโอนจากแผนงานบริหารงานคลัง ค่าใช้สอย รายจ่ายเพื่อให้ได้มาซึ่งบริการ ตั้งไว้ ๒๘๘,๐๐๐ บาท ใช้ไป ๑๔๒,๕๐๐ บาท โอนไปแล้ว ๕๑,๔๑๔ บาท คงเหลือ ๘๕,๐๘๖ บาท ขอโอนครั้งนี้ ๖๐,๐๐๐ บาท คงเหลือ ๒๕,๐๘๖ บาท, แผนงานบริหารงานคลัง ค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายอื่นๆ โครงการปรับปรุงแผนที่ภาษี ตั้งไว้ ๑๐๐,๐๐๐ บาท ขอโอนครั้งนี้ ๔๒,๗๐๐ บาท คงเหลือหลังโอน ๕๗,๓๐๐ บาท รวมเป็นเงินที่ขอโอนครั้งนี้ ๑๐๒,๗๐๐บาท

ที่ประชุม ได้พิจารณากันอย่างกว้างขวาง

มติที่ประชุม มีมติเป็นเอกฉันท์ให้โอนงบประมาณตั้งจ่ายรายการใหม่โครงการขุดลอกสระนางิ้ว หมู่ที่ ๙ บ้านนางิ้ว กว้างเฉลี่ย ๓๐ เมตร ยาวเฉลี่ย ๕๐ เมตร ลึกเฉลี่ย ๒ เมตร ปริมาณดินขุดไม่น้อยกว่า ๓,๐๐๐ ลูกบาศก์เมตร เป็นเงิน ๑๐๒,๗๐๐ บาท

1. โครงการขุดลอกสระหนองโน หมู่ที่ ๔ บ้านหนองโน กว้างเฉลี่ย ๓๐ เมตร ยาวเฉลี่ย ๕๐ เมตร ลึกเฉลี่ย ๒ เมตร ปริมาณดินขุดไม่น้อยกว่า ๓,๐๐๐ ลูกบาศก์เมตร เป็นเงิน ๑๐๒,๗๐๐ บาท โดยขอโอนจากแผนงานบริหารทั่วไป ค่าวัสดุ ประเภทวัสดุเชื้อเพลิงและหล่อลื่น ตั้งไว้ ๑๕๐,๐๐๐ บาท ใช้ไปแล้ว ๕๗,๒๗๐ บาท คงเหลือ ๙๒,๗๓๐ บาท ขอโอนครั้งนี้ ๔๐,๐๐๐ บาท คงเหลือหลังโอน ๕๒,๗๓๐ บาท, แผนงานส่งเสริมและสนับสนุนความเข้มแข็งชุมชน ค่าใช้สอย โครงการป้องกันและแก้ไขปัญหายาเสพติด ตั้งไว้ ๖๕,๐๐๐ บาท โอนไปแล้ว ๔๐,๐๐๐ บาท คงเหลือ ๒๕,๐๐๐ บาท ขอโอนครั้งนี้ ๒๕,๐๐๐ บาท ,แผนงานศาสนา วัฒนธรรมและนันทนาการ ค่าใช้สอย โครงการอบรมคุณธรรมจริยธรรม ตั้งไว้ ๔๗,๓๐๐ บาท ใช้ไปแล้ว ๒๐,๖๕๐ บาท คงเหลือ ๒๖,๖๕๐ บาท ขอโอนครั้งนี้ ๒๖,๖๕๐ บาท ,แผนงานศาสนา วัฒนธรรม และนันทนาการ ค่าใช้สอย ค่าใช้จ่ายในการจัดการแข่งกีฬาต้านยาเสพติดเยาวชนระดับหมู่บ้าน ระดับอำเภอ ระดับจังหวัด ตั้งไว้ ๒๐,๐๐๐ บาท ใช้ไปแล้ว ๗,๐๐๐ บาท คงเหลือ ๑๓,๐๐๐ บาท ขอโอนครั้งนี้ ๑๑,๐๕๐ บาท คงเหลือหลังโอน ๑,๙๕๐ บาท รวมเป็นเงินที่ขอโอนครั้งนี้ ๑๐๒,๗๐๐บาท

ที่ประชุม ได้พิจารณากันอย่างกว้างขวาง

มติที่ประชุม มีมติเป็นเอกฉันท์ให้โอนงบประมาณตั้งจ่ายรายการใหม่โครงการขุดลอกสระหนองโน หมู่ที่ ๔ บ้านหนองโน กว้างเฉลี่ย ๓๐ เมตร ยาวเฉลี่ย ๕๐ เมตร ลึกเฉลี่ย ๒ เมตร ปริมาณดินขุดไม่น้อยกว่า ๓,๐๐๐ ลูกบาศก์เมตร เป็นเงิน ๑๐๒,๗๐๐ บาท

1. โอนงบประมาณเพิ่มเติม
* แผนงานอุตสาหกรรมและโยธา งบลงทุน โครงการปรับปรุงโรงเรือนเครื่องสูบน้ำพลังไฟฟ้า พร้อมระบบท่อ ตั้งไว้ ๒๕๐,๐๐๐ บาท เนื่องจากงบประมาณที่ตั้งไว้ไม่พอจ่ายจึงขอโอนงบประมาณเพิ่มเติม ๓๐,๐๐๐ บาท โดยขอโอนจาก แผนงานสร้างความเข้มแข็งของชุมชน ค่าใช้สอย ค่าใช้จ่ายในการดำเนินโครงการเสริมสร้างความเข้มแข็งของชุมชน ตั้งไว้ ๑๐๐,๐๐๐ บาท ใช้ไปแล้ว ๖,๔๒๕ บาท โอนไปครั้งที่แล้ว ๕๐,๔๓๐ บาท คงเหลือ ๔๓,๑๔๕ บาท ขอโอนครั้งนี้ ๓๐,๐๐๐ บาท คงเหลือหลังโอน ๑๓,๑๔๕ บาท รวมเป็นเงิน ๒๘๐,๐๐๐ บาท

ที่ประชุม ได้พิจารณากันอย่างกว้างขวาง

มติที่ประชุม มีมติเป็นเอกฉันท์ให้โอนเพิ่มโครงการปรับปรุงโรงเรือนเครื่องสูบน้ำพลังไฟฟ้า พร้อมระบบท่อ เป็นเงิน ๓๐,๐๐๐ บาท รวมเป็นเงิน ๒๘๐,๐๐๐ บาท เนื่องจากงบประมาณที่ตั้งไว้ไม่พอจ่ายจึงขอโอนงบประมาณเพิ่มเติม

๓.๓ ขอกันเงินเบิกเหลื่อมปี

ประธานสภา ตามที่ท่านสมาชิกสภาองค์การบริหารส่วนตำบลประทายทุกท่านได้มีมติเห็นชอบในข้อบัญญัติงบประมาณรายจ่ายประจำปีงบประมาณ ๒๕๖๒ ซึ่งเป็นโครงการที่ยังไม่ได้ดำเนินการจัดซื้อจัดจ้างทั้งสิ้น ๓ โครงการ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บ รักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ ข้อ ๕๙ ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพันแต่มีความจำเป็นจะต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติสภาท้องถิ่นได้อีกไม่เกินระยะเวลาหนึ่งปี คือ

1. โครงการขุดลอกสระหนองโน หมู่ที่ ๔ เป็นเงิน ๑๐๒,๗๐๐ บาท
2. โครงการขุดลอกสระนางิ้ว หมู่ที่ ๙ เป็นเงิน ๑๐๒,๗๐๐ บาท
3. โครงการปรับปรุงโรงเรือนเครื่องสูบน้ำพลังไฟฟ้า พร้อมระบบท่อ เป็นเงิน ๒๘๐,๐๐๐ บาท

รวมเป็นเงินงบประมาณที่ขอกันไว้ทั้งสิ้น ๔๘๕,๔๐๐ บาท

ขอให้สภาองค์การบริหารส่วนตำบลประทายได้พิจารณาหากเห็นเป็นประการใดให้ข้อพิจารณาด้วย

มติที่ประชุม ที่ประชุมมีมติเป็นเอกฉันท์ ให้กันเงินไว้เบิกเหลือมปี ทั้ง ๓ โครงการ รวมเป็นเงินงบประมาณที่ขอกันไว้ทั้งสิ้น ๔๘๕,๔๐๐ บาท

๓.๔ การพิจารณาให้ความเห็นชอบร่างข้อบัญญัติท้องถิ่น จำนวน ๒ ฉบับ

 ๓.๒.๑ ร่างข้อบัญญัติท้องถิ่นว่าด้วยการควบคุมแหล่งเพาะพันธ์ยุงลาย พ.ศ. .......

 ๓.๒.๒ ร่างข้อบัญญัติท้องถิ่นว่าด้วยการติดตั้งบ่อดักไขมันและน้ำเสียในอาคาร พ.ศ. ....

ประธานสภา อบต. ขอเชิญเจ้าหน้าที่ ชี้แจงรายละเอียดร่างข้อบัญญัติองค์การบริหารส่วนตำบลต่อไปครับ

นายจักรพงศ์ สุวรรณศักดิ์ สำหรับข้อบัญญัติทั้ง ๒ ฉบับนี้ องค์การบริหารส่วนตำบลประทาย ได้ออกชี้แจงและรับฟังความคิดเห็นต่อประชาชนทุกหมู่บ้านในเขตองค์การบริหารส่วนตำบลประทาย เรียบร้อยแล้ว โดยที่ประชาคมทุกหมู่บ้านเห็นด้วยที่จะให้มีการออกข้อบัญญัติทั้ง ๒ ฉบับ และกรมส่งเสริมการปกครองส่วนถิ่นได้แจ้งเรื่องการกำหนดหลักเกณฑ์ใหม่เพื่อเป็นแนวทางในการปฏิบัติเกี่ยวกับการส่งเรื่องไปประกาศในราชกิจจานุเบกษาให้ส่วนราชการ รัฐวิสาหกิจและหน่วยงานของราชการส่วนท้องถิ่นทราบ โดยสำนักเลขาธิการคณะรัฐมนตรีได้ยกเลิกหลักเกณฑ์ที่ใช้บังคับฉบับเดิมซึ่งมีผลให้องค์การบริหารส่วนตำบลใดที่ออกข้อบัญญัติซึ่งมีผลสภาพบังคับหรือเป็นกฎ ที่ประชาชนหรือเอกชนต้องปฏิบัติตาม และเพื่อปฏิบัติให้เป็นไปตามพระราชบัญญัติข้อมูลข่าวสารของทางราชการ พ.ศ. 2540 จึงกำหนดให้หน่วยงานของรัฐหรือองค์กรปกครองส่วนท้องถิ่นต้องปฏิบัติให้เป็นไปตามกฎหมาย ระเบียบ โดยประกาศในราชกิจจานุเบกษาและประกาศเผยแพร่ให้ประชาชนได้ทราบ ดังนั้น ร่างข้อบัญญัติองค์การบริหารส่วนตำบลประทาย ทั้ง ๒ ฉบับนี้ หลังจากผ่านความเห็นชอบจากสภาตำบลองค์การบริหารส่วนตำบลประทายแล้ว จะต้องส่งไปประกาศในราชกิจจานุเบกษา โดยร่างข้อบัญญัติทั้งหมดนี้จะมีผลใช้บังคับนับแต่วันถัดไปจากวันประกาศในราชกิจจานุเบกษา รายละเอียดตามเอกสารร่างข้อบัญญัติที่แจกให้ไปแล้วนั้น สำหรับการพิจารณาร่างข้อบัญญัติตำบลที่ไม่ได้เกี่ยวเนื่องกับงบประมาณ สภาท้องถิ่นสามารถพิจารณาสามวาระรวดเดียวได้ ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๕๔

ประธานสภาฯ ขอให้สมาชิกสภา ลงมติว่าจะพิจารณาร่างข้อบัญญัติท้องถิ่นสามวาระรวดหรือไม่

มติที่ประชุม ที่ประชุมเห็นชอบให้พิจารณาร่างข้อบัญญัติท้องถิ่นสามวาระรวด

ประธานสภาฯ ๓.๔.1 ร่างข้อบัญญัติท้องถิ่น เรื่อง การควบคุมแหล่งเพาะพันธุ์ยุงลาย พ.ศ. ..... ขอให้เจ้าหน้าที่ เป็นผู้ชี้แจงรายละเอียดตามระเบียบกฎหมายที่เกี่ยวข้องต่อไปครับ

นายจักรพงศ์ สุวรรณศักดิ์ ร่างข้อบัญญัติองค์การบริหารส่วนตำบลประทาย เรื่อง การควบคุมแหล่งเพาะพันธุ์ยุงลาย พ.ศ. ...................

**หลักการ**

ให้มีข้อบัญญัติว่าด้วยการควบคุมแหล่งเพาะพันธุ์ยุงลาย

**เหตุผล**

ด้วยปรากฏว่ามีการเจ็บป่วยเป็นโรคไข้เลือดออกของประชาชนในเขตองค์การบริหารส่วนตำบล……….. ซึ่งอาจแพร่ระบาดได้ โดยมียุงลายเป็นพาหะของโรคติดต่อนี้ องค์การบริหารส่วนตำบล……….. จึงเห็นเป็นการจำเป็นที่ต้องควบคุมแหล่งเพาะพันธุ์ของยุงลาย อันได้แก่ มูลฝอยที่มีสภาพขังน้ำได้ เช่น เศษกระป๋อง กะลามะพร้าว ยางรถยนต์ และเศษภาชนะอื่นๆ เป็นต้น รวมทั้งแหล่งน้ำ ที่อาบน้ำ ตุ่มน้ำ โอ่งน้ำ แจกัน กระถางต้นไม้ และภาชนะรองรับน้ำอื่นๆ ในอาคารหรือบริเวณบ้านเรือน ซึ่งหากไม่มีการดูแลเปลี่ยนน้ำเป็นประจำทุก 7 วันหรือใส่สารเคมีก็จะเป็นแหล่งเพาะพันธุ์ของยุงลายจึงตราข้อบัญญัตินี้

 โดยเป็นการสมควรตราข้อบัญญัติองค์การบริหารส่วนตำบลประทาย เรื่อง การควบคุมแหล่งเพาะพันธุ์ยุงลายในเขตองค์การบริหารส่วนตำบลประทาย อาศัยอำนาจตามความใน มาตรา 67 (3) และมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ซึ่งแก้ไขเพิ่มเติมโดยพระราช บัญญัติสภาตำบลและองค์การบริหารส่วนตำบล (ฉบับที่ 6) พ.ศ.2552 ประกอบกับมาตรา 20 แห่งพระราชบัญญัติการสาธารณสุข พ.ศ. 2535 ว่าด้วย เรื่อง การควบคุมแหล่งเพาะพันธุ์ยุงลาย คือ เพื่อควบคุมในเรื่องของการควบคุมแหล่งกำเนิดลูกน้ำ ยุงลาย เพราะว่าปัจจุบันยุงลายไม่ใช่แค่พาหะแพร่เชื้อไข้เลือดออกเพียงอย่างเดียว ปัจจุบันนี้ยุงลายยังเป็นพาหะแพร่เชื้อไวรัสใหม่ ที่มีชื่อว่าซิก้า ซึ่งเป็นไข้ชนิดใหม่ที่มีอันตรายมาก องค์การบริหารส่วนตำบลประทาย จึงจำเป็นต้องตราข้อบัญญัตินี้ขึ้นมาเพื่อควบคุมแหล่งกำเนิดลูกน้ำ ยุงลาย รายละเอียดตามร่างข้อบัญญัติที่ส่งให้ล่วงหน้าไปแล้วนั้น

ประธานสภา อบต. เจ้าหน้าที่ได้ชี้แจงรายละเอียดร่างข้อบัญญัตินี้ครบถ้วนแล้ว ในวาระรับหลักการนี้ ขอเชิญสมาชิกได้อภิปรายและขอมติ

ประธานสภา อบต. เมื่อไม่มีสมาชิกท่านใดอภิปรายก็ขอให้ที่ประชุมลงมติครับ

มติที่ประชุม ที่ประชุมส่วนใหญ่อภิปรายเห็นชอบที่จะมีข้อบัญญัติบังคับใช้ในพื้นที่ จึงมีมติรับหลักการ ด้วยเสียงเอกฉันท์

เห็นชอบ 20 เสียง

ไม่เห็นชอบ - เสียง

งดออกเสียง - เสียง

ประธานสภา อบต. **ต่อไปเข้าวาระที่สอง** วาระแปรญัตติ ที่ประชุมสภาถือว่าเป็นคณะกรรมการแปรญัตติร่วมทั้งหมด โดยประธานในที่ประชุมเป็นประธานคณะกรรมการแปรญัตติ และเสนอให้พิจารณาแก้ไขเพิ่มเติมร่างข้อบัญญัตินี้เป็นรายข้อ

มติที่ประชุม ได้ร่วมกันพิจารณาแล้ว ไม่มีการแก้ไขเพิ่มเติมใดๆเห็นควรให้คงร่างเดิมไว้ทุกประการ

ประธานสภา ต่อไปเป็นการ**พิจารณาวาระที่สาม** จะไม่มีการอภิปรายและขอมติที่ประชุมสภาฯ

มติที่ประชุม ได้ร่วมกันพิจารณาแล้ว มีมติเป็นเอกฉันท์ ให้ตราข้อบัญญัติองค์การบริหารส่วนตำบล เรื่องการควบคุมแหล่งเพาะพันธุ์ยุงลาย พ.ศ. .............. ด้วยเสียงเอกฉันท์ (20:0)

ประธานสภา อบต. ขอขอบคุณสมาชิกสภาฯ ทุกท่าน ที่มีมติให้ความเห็นชอบร่างข้อบัญญัติฉบับนี้

ประธานสภาฯ ๓.4.2 ข้อบัญญัติท้องถิ่น เรื่อง การติดตั้งบ่อดักไขมันบำบัดน้ำเสียในอาคาร พ.ศ........ ขอให้เจ้าหน้าที่ เป็นผู้ชี้แจงรายละเอียดตามระเบียบกฎหมายที่เกี่ยวข้องต่อไปครับ

นักจัดการงานทั่วไป ข้อบัญญัติองค์การบริหารส่วนตำบลประทาย ว่าด้วย เรื่อง การติดตั้งบ่อดักไขมันบำบัดน้ำเสียในอาคาร พ.ศ...........

**หลักการ**

กำหนดให้มีการติดตั้งบ่อดักไขมัน เพื่อบังคับใช้กับอาคารที่จะปลูกสร้างใหม่และอาคาร สิ่งปลูกสร้างที่มีอยู่เดิมก่อนที่จะมีการประกาศใช้ข้อบัญญัติท้องถิ่น โดยเฉพาะอาคารปลูกสร้างที่มีการระบายน้ำทิ้งลง หรือไหลไปสู่แหล่งระบายน้ำภายในตำบล เพื่อป้องกันและแก้ไขปัญหาคุณภาพของน้ำ

**เหตุผล**

ด้วยพระราชบัญญัติการสาธารณสุข พ.ศ. 2535 มาตรา 18 มาตรา 20 (3) และมาตรา 44 ได้กำหนดให้ท้องถิ่นมีอำนาจกำหนดหลักเกณฑ์ วิธีการ และเงื่อนไข ในการติดตั้งบ่อดักไขมันบำบัดน้ำเสียในอาคาร ประกอบกับมาตรา 67 (3) แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ บัญญัติให้ตราเป็นข้อบัญญัติองค์การบริหารส่วนตำบล จึงจำเป็นต้องตราข้อบัญญัติองค์การบริหารส่วนตำบลนี้

 โดยเป็นการสมควรตราข้อบัญญัติองค์การบริหารส่วนตำบลประทาย ว่าด้วยการติดตั้งบ่อดักไขมันบำบัดน้ำเสียในอาคาร ในเขตองค์การบริหารส่วนตำบลประทาย อาศัยอำนาจตามความในมาตรา 67(3) และมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ซึ่งแก้ไขเพิ่มเติมโดยพระราช บัญญัติสภาตำบลและองค์การบริหารส่วนตำบล (ฉบับที่ 6) พ.ศ.2552 ประกอบกับมาตรา 18 มาตรา 20(3) และมาตรา 44 แห่งพระราชบัญญัติการสาธารสุข พ.ศ. 2535 ว่าด้วยเรื่อง การติดตั้งบ่อดักไขมันบำบัดน้ำเสียในอาคาร พ.ศ.........

หลักการ คือ กำหนดให้มีการติดตั้งบ่อดักไขมัน เพื่อบังคับใช้กับอาคารที่จะปลูกสร้างใหม่และอาคารสิ่งปลูกสร้างที่มีอยู่เดิมก่อนที่จะมีการประกาศใช้ข้อบัญญัติท้องถิ่น โดยเฉพาะอาคารปลูกสร้างที่มีทางระบายน้ำทิ้งลง หรือไหลไปสู่แหล่งระบายน้ำภายในตำบลเพื่อป้องกันและแก้ไขปัญหาคุณภาพของน้ำ รายละเอียดตามร่างข้อบัญญัติที่ส่งให้ล่วงหน้าไปแล้วนั้น

ประธานสภา อบต. เจ้าหน้าที่ได้ชี้แจงรายละเอียดร่างข้อบัญญัตินี้ครบถ้วนแล้ว ในวาระรับหลักการนี้ ขอเชิญสมาชิกได้อภิปรายและขอมติ

ประธานสภา อบต. เมื่อไม่มีสมาชิกท่านใดอภิปรายก็ขอให้ที่ประชุมลงมติครับ

มติที่ประชุม ที่ประชุมส่วนใหญ่อภิปรายเห็นชอบที่จะมีข้อบัญญัติบังคับใช้ในพื้นที่ จึงมีมติรับหลักการ ด้วยเสียงเอกฉันท์

เห็นชอบ 20 เสียง

ไม่เห็นชอบ - เสียง

งดออกเสียง - เสียง

ประธานสภา อบต. ต่อไปเข้าวาระที่สอง วาระแปรญัตติ ที่ประชุมสภาถือว่าเป็นคณะกรรมการแปรญัตติร่วมทั้งหมด โดยประธานในที่ประชุมเป็นประธานคณะกรรมการแปรญัตติ และเสนอให้พิจารณาแก้ไขเพิ่มเติมร่างข้อบัญญัตินี้เป็นรายข้อ

มติที่ประชุม ได้ร่วมกันพิจารณาแล้ว ไม่มีการแก้ไขเพิ่มเติมใดๆเห็นควรให้คงร่างเดิมไว้ทุกประการ

ประธานสภา ต่อไปเป็นการพิจารณาวาระที่สาม จะไม่มีการอภิปรายและขอมติที่ประชุมสภาฯ

มติที่ประชุม ได้ร่วมกันพิจารณาแล้ว มีมติเป็นเอกฉันท์ ให้ตราข้อบัญญัติองค์การบริหารส่วนตำบล เรื่องการติดตั้งบ่อดักไขมันบำบัดน้ำเสียในอาคาร พ.ศ. ..... ด้วยเสียงเอกฉันท์(20:0)

ประธานสภา อบต. ขอขอบคุณสมาชิกสภาฯ ทุกท่าน ที่มีมติให้ความเห็นชอบร่างข้อบัญญัติฉบับนี้

ระเบียบวาระที่ ๔ เรื่องอื่นๆ

นายก อบต. ดิฉันนางฐิติรัตน์ เรืองกิจวัฒน์ นายกองค์การบริหารส่วนตำบลประทาย ขอขอบคุณท่านสมาชิกสภาฯทุกท่านที่ให้ความร่วมมือในการร่วมกิจกรรมที่องค์การบริหารส่วนตำบลประทายเราทุกกิจกรรม

ผญ.บ.ม.๙ ดิฉันนางมะลิ ด้วงตะกั่ว ผู้ใหญ่บ้านนางิ้ว หมู่ที่ ๙ ขอแจ้งกิจกรรมที่หมู่บ้านได้ดำเนินงานเมื่อต้นเดือนสิงหาคม ได้มีการจัดประกวดหมู่บ้านสะอาดฯ บ้านนางิ้วได้รับรางวัลที่ ๑ ขอขอบคุณทุกท่านที่มีส่วนเกี่ยวข้องมา ณ ที่นี้ด้วยคะ

ส.อบต.ม.๕ ผมนายศักดิ์ดา มีกรอบทอง สมาชิกสภาองค์การบริการส่วนตำบลหมู่ที่ ๕ บ้านถนนโพธิ์ ช่วงนี้ไฟฟ้าในหมู่บ้านดับอยากให้ช่วยแก้ไขปัญหาให้ด้วยครับ

ส.อบต.หมู่ ๑๒ ผมนายทองใบ ศิริมนตรี สมาชิกสภาองค์การบริหารส่วนตำบล หมู่ที่ ๑๒ บ้านหัวละเลิงขอแจ้งเรื่องภัยแล้งเกษตรกรที่ประสบปัญหาภัยแล้ง ระหว่างมีการสำรวจแปลงเกษตรที่ประสบภัยแล้ง จะมีคณะกรรมการลงสำรวจโดยมีคณะกรรมการ เกษตรหมู่บ้าน เจ้าของแปลงนา ลงพื้นที่เพื่อเก็บภาพถ่ายภาพเพื่อใช้ประกอบการพิจารณาให้กับเกษตรกร เอกสารที่ต้องใช้ รูปภาพแปลงนาที่ประสบภัยแล้ง สำเนาบัตรประชาชน สำเนาบัญชีธนาคาร

ประธานสภา มีท่านใดจะแจ้งหรือสงสัยอะไรหรือไม่ ถ้าไม่มีผมขอปิดประชุม

ปิดประชุมเวลา ๑๓.๐๐ น.

 ลงชื่อ ศรีเสาวลักษณ์ เย็นวัฒนา ผู้บันทึกการประชุม

 (นางสาวศรีเสาวลักษณ์ เย็นวัฒนา)

 เลขานุการสภาองค์การบริหารส่วนตำบลประทาย

ลงชื่อ ทองใบ ศิริมนตรี กรรมการตรวจรายงานการประชุม

 (นายทองใบ ศิริมนตรี)

สมาชิกสภาองค์การบริหารส่วนตำบล หมู่ที่ ๑๒

ลงชื่อ ศักดิ์ดา มีกรอบทอง กรรมการตรวจรายงานการประชุม

 (นายศักดิ์ดา มีกรอบทอง)

สมาชิกสภาองค์การบริหารส่วนตำบล หมู่ที่ ๕

ลงชื่อ พุฒ ภูคำศักดิ์ กรรมการตรวจรายงานการประชุม

 (นายพุฒ ภูคำศักดิ์)

สมาชิกสภาองค์การบริหารส่วนตำบล หมู่ที่ ๙

ลงชื่อ ธนาคม สียางนอก

 (นายธนาคม สียางนอก)

ประธานสภาองค์การบริหารส่วนตำบลประทาย